18 beseer in ongelukDie ongeluk in Pinetown (Foto: Netcare911) Een vrou is in ŉ kritieke toestand en 17 ander ernstig beseer ná ŉ botsing tussen twee taxi’s Saterdagoggend. Chris Botha, Netcare911-woordvoerder, sê dit is onduidelik presies hoe dié ongeluk op die M13-oprit in Pinetown plaasgevind het. Een van die taxi’s het in die ongeluk omgeval en ŉ vrou ernstig beseer toe die bakwerk van die voertuig waarin sy gesit het, geknak het. Botha sê die vrou moes op ’n ventilator geplaas word voordat sy na ŉ nabygeleë hospitaal vervoer is. Die 17 ander pasiënte se beserings wissel van baie ernstig tot matig. Die Suid-Afrikaanse Weerdiens het vroeër vandeesweek ŉ ernstige waarskuwing uitgereik teen nat paaie weens dié naweek se verwagte swaar reën.